|  |
| --- |
| +\*xfs\*pvs\*Akl\*cvA\*xBj\*tCi\*lrb\*ajb\*uay\*Eck\*pBk\*- +\*yqw\*hzg\*ycf\*mDv\*xag\*ycf\*zbF\*Bjq\*obC\*xCc\*zew\*- +\*eDs\*ors\*lyd\*lyd\*lyd\*ofw\*Bsq\*iCD\*bko\*jnn\*zfE\*- +\*ftw\*Cbb\*CDg\*Ciw\*xgz\*ttn\*vca\*xli\*qCC\*rgk\*onA\*- +\*ftA\*pws\*scu\*ijt\*mic\*CzD\*fyb\*ycn\*bjt\*yla\*uws\*- +\*xjq\*rds\*jll\*jAm\*vye\*oCz\*bqD\*iCD\*uzC\*rtc\*uzq\*- |

|  |
| --- |
|  |



REPUBLIKA HRVATSKA

SISAČKO-MOSLAVAČKA ŽUPANIJA

OPĆINA LIPOVLJANI

OPĆINSKO VIJEĆE

KLASA: 602-01/24-01/2

URBROJ: 2176-13-24-1

Lipovljani, 22.05.2024.

Na temelju članka 26. Statuta Općine Lipovljani („Službeni vjesnik“, broj: 14/21), Općinsko vijeće Općine Lipovljani na 21. sjednici održanoj 22. svibnja 2024. godine donosi

**ODLUKU**

**o sufinanciranju dodatnog radnog materijala i školskog pribora u školskoj godini 2024./2025.**

**Članak 1.**

Ovom Odlukom određuju se uvjeti i način ostvarivanja prava na sufinanciranje dodatnog radnog materijala i školskog pribora za učenike osnovnih škola.

**Članak 2.**

Korisnici prava na sufinanciranje dodatnog radnog materijala i školskog pribora su:

* roditelj, posvojitelj ili skrbnik učenika, polaznika Osnovne škole Josipa Kozarca u Lipovljanima, Osnovne škole Banova Jaruga i Osnovne škole Novska, s mjestom prebivališta na području Općine Lipovljani.

**Članak 3.**

Iznos sufinanciranja iznosi:

- 55,00 eura – učenici od I do IV razreda,

- 110,00 eura – učenici od V do VIII razreda.

**Članak 4.**

Osnovna škola obavezna je sastaviti popis korisnika prava na sufinanciranje (ime i prezime roditelja, učenika, razred i adresu stanovanja) za svaki razred zasebno i dostaviti ga Općini Lipovljani.

**Članak 5.**

Potvrdu kojom se dokazuje da je dijete učenik osnovne škole u Lipovljanima, na osnovu koje se može ostvariti pravo na sufinanciranje, izdaje Jedinstveni upravni odjel Općine Lipovljani.

Potvrdu može preuzeti roditelj/posvojitelj/skrbnik djeteta u Jedinstvenom upravnom odjelu uz predočenje osobne iskaznice.

Temeljem potvrde iz ovog članka može se ostvariti pravo na sufinanciranje dodatnog radnog materijala i školskog pribora u knjižari TIP d.o.o. u Novskoj.

**Članak 6.**

Sredstva za izvršenje ove Odluke osigurana su u Općinskom proračunu Općine Lipovljani za 2024. godinu.

**Članak 7.**

Ova Odluka stupa na snagu osmi dan od dana objave u Službenom vjesniku.

Predsjednik

Tomislav Lukšić, dipl. ing. šum.